ליסה צ'ולודנקו

ליסה צ'ולודנקו (באנגלית: Lisa Cholodenko; נולדה ב-5 ביוני 1964) היא במאית ותסריטאית קולנוע וטלוויזיה אמריקאית. בין סרטיה: "<span>אמנות גבוהה"</span> (1998), "<span>לורל קניון"</span> (2002) ו<span>"הילדים בסדר"</span> (2010). היא ביימה גם מספר רב של יצירות טלוויזיה, ביניהן המיני-סדרה "אוליב קיטרידג'".

== ראשית דרכה ==
צ'ולודנקו נולדה בעמק סן פרננדו בקליפורניה, בתם של מרשה צ'ולודנקו (לבית אלינס) ופול צ'ולודנקו, שהוא ממוצא יהודי-אוקראיני. היא הבת האמצעית מבין שלוש אחיות: אחותה הבוגרת היא קרן קרדן, ואחותה הצעירה היא לורה צ'ולודנקו.

צ'ולודנקו למדה אנתרופולוגיה, לימודי אתניות, ולימודי נשים באוניברסיטת סן פרנסיסקו סטייט. היא למדה לתואר שני בחוג לאמנויות באוניברסיטת קולומביה, וסיימה MFA בבימוי ותסריטאות.

== קריירה ==
צ'ולודנקו התחילה את דרכה בתעשיית הסרטים בניו יורק בתחילות שנות ה-90. היא עבדה כעוזרת עריכה בסרטו של ג'ון סינגלטון "<span>החבר'ה מהשכונה",</span> וכסגנית עורך בסרטו של ביבן קדרון "<span>אנשים משומשים"</span>.

=== קולנוע ===
בזמן לימודיה בקולומביה, צ'ולודנקו כתבה וביימה מספר סרטים קצרים אשר הוקרנו בפסטיבלי קולנוע בינלאומיים ואשר שודרו בטלוויזיה בבריטניה, צרפת, ושווייץ. סרטה הקצר Dinner Party משנת 1997 זכה בפרס המכון הקולנוע הבריטי.

בתהליכי היצירה של סרט הביכורים שלה, "אמנות גבוהה", נתן לה הדרכה ותמיכה הבמאי מילוש פורמן. הסרט זכה בפרס התסריטאות על שם וולדו סולט בפסטיבל הסרטים סאנדנס, וכן בפרס מטעם האגודה הלאומית של מבקרי הקולנוע להופעתה בסרט של אלי שידי. סרט זה, וכן סרטה הבא, "לורל קניון", הוקרנו בבכורתם ב"שבועות הבמאים" בפסטיבל קאן. את ההשראה לסרט "לורל קניון" שאבה צ'ולודנקו מאלבומה של ג'וני מיטשל, Ladies of the Canyon, אשר צולם בלב הוליווד הילס, שם גם העלילה מתרחשת.

בשנת 2010, הוענק לה פרס נשים בקולנוע על שם דורותי ארזנר.

לאחר השלמת "לורל קניון", צ'ולודנקו החליטה לגור בלוס אנג'לס באופן קבוע. בעודה בתהליך הניסיון להרות באמצעות תורם זרע אנונימי, היא פגשה את התסריטאי סטיוארט בלומברג, שהיה תורם זרע בעת לימודיו באוניברסיטה. יחד, הם החליטו לכתוב תסריט, אשר היה בסופו של דבר לסרט "<span>הילדים בסדר"</span>. לקח לפרויקט חמש שנים כדי להגיע לשלב ההפקה, והוא צולם תוך 23 ימים, עם תקציב של 3.5 מיליון דולר, תקציב קטן בהרבה מאשר הסרטים האחרים שהיו מועמדים לאוסקר באותה שנה, 2011.

"הילדים בסדר" זכה במועמדות לפרס האוסקר עבור התסריט המקורי הטוב ביותר, לפרס BAFTA לתסריט המקורי הטוב ביותר ולפרס גלובוס הזהב לתסריט הטוב ביותר. הסרט זכה בפרס גלובוס הזהב לסרט הטוב ביותר – קומדיה או מוזיקלי. הסרט היה גם זכה בפרט התסריט הטוב ביותר של מעגל מבקרי הקולנוע של ניו יורק, וזכה גם בפרס אינדפנדנט ספיריט לתסריט הטוב ביותר.

צ'ולודנקו ספגה ביקורת על הייצוג הלהט"בי בסרט, בעיקר בגלל האופן שבו ייצגה דמות לסבית נהנית מיחסים הטרוסקסואליים, וכן על השעתוק של ערכי משפחה גרעינית כערך עליון, מעל כל ערך אנושי אחר.

בשנים 2012–2013 צ'ולודנקו הייתה חברה בדירקטוריון של האקדמיה האמריקאית לקולנוע.

=== טלוויזיה===
ב-2004 ביימה צ'ולודנקו את הסרט Cavedweller עבור שואוטיים; הוא זכה בפרס אינדפנדנט ספיריט ובמועמדויות עבור קירה סדג'וויק ואיידן קווין. היא ביימה פרקים בסדרות "רצח מאדום לשחור", "עמוק באדמה", "ישנן בנות", "מצויד", ו"כאן ועכשיו".

ב-2014, צ'ולודנקו ביימה עבור HBO סדרה בת ארבעה פרקים, אוליב קיטרידג', בכיכובם של פרנסס מקדורמנד וריצ'רד ג'נקינס. המיני סדרה מבוססת על רומן באותו השם מאת אליזבת סטראוט. כוכבי משנה כללו את ביל מארי, ג'סי פלמונס, זואי קאזאן, וג'ון גלאגר ג'וניור. הקרנת הבכורה של "אוליב קיטרידג'" נערכה בפסטיבל נציה ב-2014, וגרפה ביקורות חיוביות. התוכנית גם זכתה לשבחי המבקרים כאשר שודרה בטלוויזיה בנובמבר. היא זכתה בשלוש מועמדויות לגלובוס הזהב, וצ'ולודנקו זכתה בפרס גילדת הבמאים, וכן בפרס אמי לבידור בפריימטיים.

צ'ולודנקו הייתה מפיקה בפועל, וביימה את הפרק הראשון בסדרה מ-2015 של NBC "הסטירה", אשר מבוססת על מיני סדרה אוסטרלית באותו השם.

בשנת 2022 צ'ולודנקו ביימה והפיקה שני פרקים מתוך המיני-סדרה "הנערה מפליינוויל" של רשת הולו.

== חיים אישיים ==
לצ'ולודנקו ולבת זוגה, וונדי מלווין, יש בן קלדר, שסיפור לידתו היווה בסיס לסרט "הילדים בסדר".

== פילמוגרפיה ==
=== סרטים ===
* אמנות גבוהה (1998)
* לורל קניון (2002)
* Cavedweller (2004)
* הילדים בסדר (2010)
* Toni Erdmann (TBA)

===טלוויזיה===
* רצח מאדום לשחור (פרק: "The Same Coin") (1999)
* עמוק באדמה (פרק: "Familia") (2001)
* Push, Nevada (פרק: "The Letter of the Law") (2002)
* ישנן בנות (פרק: "Lynch Pin") (2005)
* מצויד (פרק: "Beaverland") (2010)
* אוליב קיטרידג'" (מיני סדרה) (2014)
* הסטירה (פרק: "Hector") (2015)
* כאן ועכשיו (פרק: "Fight, Death") (2018)

=== סרטים קצרים ===
* Souvenir (1994)
* Dinner Party (1997)

=== עבודות הפקה ===
* "החבר'ה מהשכונה" (1991) (עוזרת עריכה)
<div class="mw-content-ltr">
* The Lawnmower Man (1992) (assistant editor)
* Used People (1992) (second assistant editor: Los Angeles)
* The Incredibly True Adventure of Two Girls in Love (1995) (third grip)
* Some of These Days (1996) (first assistant director)</div>

== קישורים חיצוניים ==

== הערות שוליים ==

קטגוריה:במאיות קולנוע אמריקאיות
קטגוריה:תסריטאיות קולנוע אמריקאיות
קטגוריה:במאיות טלוויזיה אמריקאיות
קטגוריה:תסריטאיות טלוויזיה אמריקאיות
קטגוריה:אמריקאים ממוצא אוקראיני-יהודי
קטגוריה:להט"בים יהודים
קטגוריה:במאים להט"בים
קטגוריה:זוכי אמי בפריים טיים: בימוי מיני-סדרה או סרט טלוויזיה
קטגוריה:בוגרות אוניברסיטת המדינה בסן פרנסיסקו
קטגוריה:בוגרי אוניברסיטת המדינה בסן פרנסיסקו
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
קטגוריה:זוכות פרס דורותי ארזנר לבימוי